Vážení hovawartáci,

po víkende **1. a 2. júna**, kedy sme sa spoločne stretli **na Bačkárke** neďaleko Makova, chcem naozaj zo srdca poďakovať všetkým, ktorí na dlhoplánované stretnutie prišli a prispeli tak svojou účasťou, dobrou náladou a verím, že pre všetkých zúčastnených aj krásnymi zážitkami z česko-slovenského stretnutia za účelom zapísania sa do Slovenskej knihy rekordov - stretnutie psov jedného plemena.

Za účasti komisára pána Kobolku sme zapísali 32 hovawartov a získali sme **certifikát Slovenský rekord.**

Výborná nálada, krásne počasie na česko-slovenských hraniciach, dobrý guláš a prechádzky po okolitej prírode prispeli k ďalšej výbornej akcií, ktorú organizoval Slovenský hovawart klub.

S úctou vás všetkých pozdravujem a teším sa na ďalšie skvelé stretnutia s vami.

Tibor Suchánek

predseda SHK